**Forberedelse til forelesningen**

**Forbered en kort presentasjon av den virksomheten du jobber i:**

* Bedriften heter Nueva IT og ble etablert i november 2018.

**Hvilken type virksomhet er det? Privat, offentlig eller ideell virksomhet?**

* Nueva IT er en privateid bedrift fordelt på 3 eiere som fortsatt jobber i bedriften.

**Hva er bedriftens formål?**

* Bedriftens formål er integrering av ERP-løsningen Odoo. I tillegg ble Nueva Finance etablert i februar 2019 for å føre interne regnskap og har nå opp imot 8 regnskapsfører ansatte. IT avdelingen består pr i dag av 5 ansatte inkludert meg selv samt 4 utviklere rundt om i verden (India og Egypt).

**Hvem er kundene/brukerne?**

* Bedriftens kunder er både små og store bedrifter. Siden bedriften fortsatt er i etableringsfasen, tar de imot de aller fleste kunder. Det siste året har de derimot begynt å se på hvilke kunder som passer mest til bedriftens formål og planen er etter hvert og velge kunder selv.

**Hvordan er virksomheten organisert? Her kan du anvende Mintzbergs typologier fra organisasjonsfaget på 1. året.**

* Ad hoc-kratiet omhandler flatere struktur med stort innslag av spesialiserte profesjonelle som jobber fleksibelt, teambasert og i prosjekter. Dette er den strukturen som kanskje passer best til Nueva IT. Bedriften består av bredt spekter av forskjellige profesjonelle ansatte og de har frihet til å strukturere sin egen hverdag slik de ønsker. Avgjørelser om for eksempel nye prosjekter kan tas på «gulv» nivået, altså trenger ikke ledelsen å godkjenne alt på forhånd.

**Hvordan er ledelsesstrukturen?**

* Som nevnt ovenfor så er veien til øverste leder meget kort. Den øverste lederen er daglig leder og en av tre eiere av bedriften. Han er stort sett alltid på jobb, mens de to andre deleierne er innom omtrent en gang i uken. Og som nevnt tidligere så er ledelsesstrukturen flat, hvor de ansatte stort sett kan ta egne avgjørelser.

**Hvor i organisasjonen "befinner" du deg?**

* Bedriften i dag består av regnskapsdelen og it delen, og jeg hører naturligvis til IT delen av bedriften. Jeg er den nyeste «ansatte» så min rolle er enn så lenge udefinert. I oppstartsfasen er planen at jeg skal bli kjent med erp systemet deres, samt at jeg har fått tilgang til odoo sin kildekode, en kode jeg skal gjøre mitt beste på å bli kjent med. Planen på sikt er at jeg skal bli en del av utvikler-teamet.

Hensikten med denne presentasjonen er at du skal få innspill fra medstudenter og foreleser/veiledere som du kan ta med deg når du skriver rapporten.